text: Nødråb fra seerne: Hjælp mor og barn!
  02 december 2014 kl. 14.12
  Siden vi bragte historien om en forsvunden mor og spædbarn i går på TV SYDs hjemmeside, er historien blevet delt 265 gange. Budskabet fra vores seere er klar: Hjælp dem.
  Hjælp dog de stakkels mødre og fædre i stedet for at tage børnene fra dem.
  Sådan skriver Pia Jensen på TV SYDs facebookside. Og flere er enige:
  HJÆLP dem så de kan være sammen hvilket moderne åbenbart gerne ville ellers var hun jo ikke stukket af med hendes baby!!, skriver Adda-ramona Mengesha Toft Christensen og Ernst Pedersen er enig:
  Stakkels mor stakkels barn, hjælp dem begge så de kan være sammen.
  Politiet er stadig uden spor i sagen og beder alle om at give dem besked, hvis man ser eller hører noget.
  Du kan kontakte Syd- og Sønderjyllands Politi på telefon 1-1-4.
  